**Tiszavasvári Város Önkormányzata**

**Képviselő-testületÉNEK**

**281/2019. (VII.25.) Kt. számú**

**határozata**

**A TIVA-SZOLG Nonprofit Kft-vel a Tiszavasvári, Városháza tér 4. sz. alatti irodák használatára kötött használati szerződés módosításáról**

**(amely a 21/2019.(VII.25.) számú alapítói határozatnak minősül)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva a „TIVA-SZOLG Nonprofit Kft-vel a Tiszavasvári, Városháza tér 4. sz. alatti irodák használatára kötött használati szerződés módosításáról” szóló előterjesztéssel kapcsolatban az alábbi határozatot hozza:

Mint tulajdonosi jogkör gyakorló, és mint a TIVA-SZOLG Településszolgáltatási és Vagyonkezelő Nonprofit Kft.legfőbb szerve **jóváhagyja** a Tiszavasvári Város Önkormányzata és a **TIVA-SZOLG Településszolgáltatási és Vagyonkezelő Nonprofit Kft.** között a Tiszavasvári Polgármesteri Hivatal külön bejáratú épületének emeleti részén lévő két iroda használata tárgyában, 2019. június 01. napjától kötött használati szerződés módosítását a határozat 1. mellékletében szereplő tartalommal.

A Képviselő-testület

- felkéri a Polgármestert, hogy tájékoztassa a Kft. ügyvezetőjét a Képviselő-testület döntéséről.

- felhatalmazza a Polgármestert és a Jegyzőt a határozat mellékletét képező használati szerződés módosításának aláírására.

##### Határidő: 2019. július 30. Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

281/2019.(VII.25..) Kt. sz. határozat 1. sz. melléklete

**HASZNÁLATI SZERZŐDÉS MÓDOSÍTÁSA**

mely létrejött Tiszavasvári Város Önkormányzata Képviselő-testülete 281/2019. (VII.25.) Kt. számú határozata alapján

egyrészről **Tiszavasvári Város Önkormányzata**

székhely:4440 Tiszavasvári, Városháza tér 4.

képviseli: Szőke Zoltán polgármester

adószám: 15732468-2-15,

bankszámla száma: 11744144 -15404761

mint Használatba adó (továbbiakban: Használatba adó),

**Tiszavasvári Polgármesteri Hivatal**

székhely:4440 Tiszavasvári, Városháza tér 4.

képviseli: Ostorháziné dr. Kórik Zsuzsanna jegyző

adószám: 15404761-2-15

bankszámla száma: 11744144 -15732468

mint a Tiszavasvári Polgármesteri Hivatal üzemeltetője

másrészről **TIVA-SZOLG Településszolgáltatási és Vagyonkezelő Nonprofit Kft.**

székhelye: 4440 Tiszavasvári, Városháza tér 4.

képviseli: dr. Groncsák Andrea ügyvezető

adószáma: 11255644-2-15

Cégjegyzékszám: 15-09-06127

bankszámlaszáma: 68700016-10131501

mint Használatba vevő (továbbiakban: Használatba vevő)

között a Tiszavasvári, Városháza tér 4. sz. alatti Tiszavasvári Polgármesteri Hivatal külön bejáratú épületének emeleti részén lévő irodák ingyenes használata tárgyában 2019. június 01. napjától kötött használati szerződés módosítására az alábbiak szerint:

**Előzmény:**

A TIVA-SZOLG Nonprofit Kft-be történő beolvadás következtében a Közétkeztetési Nonprofit Kft. jogutódlással megszűnt 2019. június 13. napjával, jogutódja a TIVA-SZOLG Nonprofit Kft. lett, ezért a Közétkeztetési Nonprofit Kft. által a Tiszavasvári, Városháza tér 4. szám alatti Polgármesteri Hivatal külön bejárattal rendelkező épületének emeleti részén bérelt három, egybenyíló iroda a Használatba vevő használatába kerül.

1. Az eredeti szerződés 1. pontja **2019. június 13. napjától** az alábbiak szerint módosul:

„1. A Használatba adó használatba adja, Használatba vevő pedig használatba veszi, a Tiszavasvári Város Önkormányzata tulajdonában lévő 1679/1 hrsz-ú, valóságban a **Tiszavasvári,** **Városháza tér 4.** sz. alatti Polgármesteri Hivatal külön bejárattal rendelkező épületének emeleti részén található 4 db 12,24 m2, 1 db 9,21 m2**,** összesen **58 m2** alapterületű öt irodát, a megismert állapotban, a 2./ pontban megjelölt célra.

A helyiségek a szerződés mellékletét képező alaprajz másolaton vonalkázva vannak jelölve.”

2. Az eredeti szerződés egyéb feltételei változatlanok maradnak.

Tiszavasvári, 2019. …..

**Tiszavasvári Város Önkormányzata TIVA-SZOLG Településszolgáltatási**

Használatba adó **és Vagyonkezelő Nonprofit Kft.**

képv.: **Szőke Zoltán polgármester** Használatba vevő

képv.: **dr. Groncsák Andrea ügyvezető**

**Tiszavasvári Polgármesteri Hivatal**

képv. **Ostorházi dr. Kórik Zsuzsanna jegyző**